《层城观》
宋代·马之纯

人世佳期惟七夕，星躔至巧是天孙。
直从楼上将身乞，所欠云间着手扪。
闻得鹊声云报喜，看来蛛网似传言。
工夫只是凭心手，此外冥茫不足论。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。